Հավելված

հաստատված է Ներքին գործերի նախարարի

202\_\_\_\_\_\_թ.\_\_\_\_\_\_\_\_\_\_\_\_N\_\_\_\_\_\_\_\_\_\_\_հրամանով

**ՓՐԿԱՐԱՐ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՓՐԿԱՐԱՐ ԾԱՌԱՅՈՒԹՅԱՆ**

**ՓՐԿԱՐԱՐԱԿԱՆ ՈՒԺԵՐԻ ՎԱՐՉՈՒԹՅԱՆ**

**ՀՐՇԵՋ-ՓՐԿԱՐԱՐԱԿԱՆ ՊԱՏՐԱՍՏՈՒԹՅԱՆ ԲԱԺՆԻ ՀՐԱՀԱՆԳԻՉ**

**1. Ընդհանուր դրույթներ**

* 1. **Պաշտոնի անվանումը, ծածկագիրը**

Փրկարար ծառայության (այսուհետ՝ Ծառայություն) փրկարարական ուժերի վարչության (այսուհետ՝ Վարչություն) հրշեջ-փրկարարական պատրաստության բաժնի (այսուհետ՝ Բաժին) հրահանգիչ (ծածկագիր` 27-2ՓԾ-25.7-Ա-6)։

* 1. **Ենթակա և հաշվետու է**

Բաժնի հրահանգիչն անմիջականորեն ենթակա և հաշվետու է Բաժնի պետին:

* 1. **Ենթակա և հաշվետու պաշտոնները**

Բաժնի հրահագիչն անմիջականորեն ենթակա ծառայողներ չունի:

* 1. **Փոխարինող պաշտոնի կամ պաշտոնների անվանումները**

Բաժնի հրահանգչի բացակայության դեպքում նրան փոխարինում է Բաժնի հրահանգիչներից որևէ մեկը կամ Բաժնի հրահանգիչներից որևէ մեկը:

**1․5**․ **Աշխատավայրը**

Հայաստան, ք. Երևան, Դավիթաշեն վարչական շրջան, Դավիթաշեն 4, Ա.Միկոյան փողոց, 109/8:

**2. Պաշտոնի բնութագիրը**

**2.1. Աշխատանքի բնույթը, իրավունքները, պարտականությունները**

**Գործառույթները՝**

1. Բաժնի պետին, Վարչության պետին (Վարչության պետի տեղակալին) ըստ վերադասության տրամադրում է անհրաժեշտ տեղեկատվություն, այդ թվում` տեղեկատվավերլուծական համակարգչային ծրագրերի միջոցով:
2. աշխատանքներ է իրականացնում իր կարգապահական ու մասնագիտական որակների բարձրացման ուղղությամբ:
3. իրականացնում է Բաժնին հանձնարարված աշխատանքները, Բաժնի և Վարչության գործառույթներին համապատասխան` իր պաշտոնի անձնագրով նախատեսված իրավասությունների կատարումը:
4. պարբերաբար Բաժնի պետին ներկայացնում է հաշվետվություն կատարված աշխատանքների ու ոլորտում տիրող իրավիճակի վերաբերյալ:
5. Վարչության պետի (Վարչության պետի տեղակալի), Բաժնի պետի հանձնարարությամբ իրականացնում է այլ գործառույթներ.

**Իրավունքները՝**

* զբաղեցրած պաշտոնում իր լիազորությունները սահմանող իրավական ակտերին ծանոթանալը:
* իր անձնական գործի նյութերին, իր գործունեության գնահատականներին և ծառայողական գործունեության վերաբերյալ այլ փաստաթղթերին ծանոթանալը և բացատրություններ տալը:
* ծառայողական պարտականությունների կատարման համար սահմանված կարգով անհրաժեշտ տեղեկություններ և նյութեր ստանալը:
* մասնագիտական գիտելիքների և կոմպետենցիաների բարելավման համար վերապատրաստումներին մասնակցելը:
* աշխատանքի համար համարժեք վարձատրություն ստանալը:
* իրավական պաշտպանությունը:
* առողջության պահպանումը:
* փրկարար ծառայության պաշտոնի և կոչումի՝ սահմանված կարգով բարձրացումը:
* նշանակման արդյունքները բողոքարկելը:
* արտակարգ իրավիճակի վայրում բնակելի և արտադրական տարածքներ ու կազմակերպություններ օրենքով սահմանված կարգով մուտք գործելը:
* մարդկանց փրկության և ծայրահեղ անհրաժեշտության դեպքերում օրենքով սահմանված կարգով կապի, տրանսպորտի և այլ նյութական միջոցներ օգտագործելը:

**Պարտականությունները՝**

* մասնակցել հրշեջ-փրկարարական և հատուկ հրշեջ ջոկատների մասնագիտական պատրաստությանն ու ծառայության կազմակերպմանը վերաբերող փաստաթղթերի մշակման աշխատանքներին:
* իրականացնել հրշեջ-փրկարարական և հատուկ հրշեջ ջոկատների անձնակազմի պատրաստման և վերապատրաստման աշխատանքները:
* մասնակցել հրշեջ-փրկարարական և հատուկ հրշեջ ջոկատների շարքային և կրտսեր հրամանատարական կազմի ամենօրյա պարապմունքների թեմատիկ պլանի կազմման աշխատանքներին և պարապունքները անցկացնել պլանով նախատեսվածին համեմատ:
* մշակել փրկարար ուժերի գործունեության ոլորտին առնչվող իրավական ակտերի նախագծերը, իրականացնել այդ իրավական ակտերով նախատեսված միջոցառումները:
* իրականացնել անտառային հողերում, բնության հատուկ պահպանվող տարածքներում, գյուղատնտեսական նշանակության հողատեսքերում և բնակավայրերում բուսածածկ տարածքների հրդեհների կառավարման ազգային քաղաքականությունից բխող աշխատանքները:
* իր իրավասության սահմաններում մասնակցել միջազգային համագործակցության շրջանակներում փրկարար ուժերի գործունեության ոլորտին առնչվող ծրագրերի կազմման աշխատանքներին:
* հաշվառել հրշեջ-փրկարարական և հատուկ հրշեջ ջոկատների հրդեհաշիջման տարածքներում առաջացած հրդեհները:
* իր իրավասության սահմաններում տեսական և գործնական օգնության ցուցաբերել հրշեջ-փրկարարական և հատուկ հրշեջ ջոկատների անձնակազմին, մասնակցել ջոկատների ծառայողական գործունեության համալիր ստուգումներին:
* մշակել հրշեջ-փրկարարական և հատուկ հրշեջ ջոկատների կողմից ելքերի վերաբերյալ հաշվետվությունները և դրանց հիման վրա ներկայացնել առաջարկություններ:
* մշակել ստորաբաժանումների հրշեջ-փրկարարական հաշվարկներում գտնվող հրշեջ-փրկարարական ավտոմեքենաների տեխնիկական վիճակի վերաբերյալ ամենօրյա տեղեկատվությունը և ներկայացնել Բաժնի պետին:
* իրականացնել աշխատանքներ հրշեջ-կիրառական մարզաձևի թիմերի ստեղծման և նախապատրաստման ուղղությամբ և մասնակցել մարզային ու հանրապետական առաջնությունների անցկացմանը:
* իրականացնել ստորաբաժանումների կողմից ներկայացվող հրշեջ հիդրանտների տեղադրման և ջրավազանների կառուցման ուղղությամբ իրականացված աշխատանքների ամփոփում:
* մասնակցել «Մարդկանց անվտանգության և փրկության թեմայով Արիության համաստեղություն խորագրով Մասնագիտական վարպետության Լավագույնն ըստ մասնագիտության ամենամյա մրցանակաբաշխության» նախապատրաստման և անցկացման աշխատանքներին:
* Բաժնի պետի հանձնարարությամբ իրականացնել այլ գործառույթներ:
* կատարել Սահմանադրության, օրենքների և այլ իրավական ակտերի պահանջները:
* ծանոթանալ զբաղեցրած պաշտոնում իր լիազորությունները սահմանող իրավական ակտերին:
* հետևել հանրային ծառայողի վարքագծի սկզբունքներին և դրանից բխող վարքագծի կանոններին, անհամատեղելիության պահանջներին, այլ սահմանափակումներին և շահերի բախմանն առնչվող կարգավորումներին:
* ճշգրիտ ու ժամանակին կատարել օրենսդրությամբ իրեն վերապահված պարտականությունները, իսկ օրենքով նախատեսված դեպքերում` ներկայացնելը հայտարարագիր:
* սահմանված կարգով կատարել վերադասի կողմից տրված հրամանները, հանձնարարականները և ընդունած որոշումները:
* պահպանել օրենսդրությամբ սահմանված աշխատանքային կարգապահական ներքին կանոնները:
* մասնակցել մասնագիտական գիտելիքների և կոմպետենցիաների բարելավման համար վերապատրաստումներին:
* ապահովել մասնագիտական և ծառայողական պարտականությունների կատարման համար այլ անհրաժեշտ գիտելիքներ:
* սահմանված կարգով և ժամկետներում քննության առնել առաջարկություններ, դիմումներ ու բողոքներ և դրանց ընթացք տալ:
* աշխատել պետական, ծառայողական կամ օրենքով պահպանվող այլ գաղտնիք պարունակող փաստաթղթերի հետ, պահպանել Հայաստանի Հանրապետության օրենսդրությամբ սահմանված պահանջները, այդ թվում` ծառայությունը դադարեցնելուց հետո:
* իրենց պարտականությունների կատարման համար ստանալ անհրաժեշտ լրիվ և հավաստի տեղեկատվություն:
* պահանջել պահպանել անվտանգության կանոնները արտակարգ իրավիճակի վայրում գտնվող բոլոր անձանցից:
* արտակարգ իրավիճակների բնագավառը կարգավորող իրավական ակտերով և Ծառայության կանոնադրությամբ սահմանված խնդիրների ու գործառույթների ապահովման նպատակով իրականացնել այլ աշխատանքներ:

1. **Պաշտոնին ներկայացվող պահանջները**
   1. **Կրթություն, որակավորման աստիճանը**

Բարձրագույն կրթություն:

* 1. **Մասնագիտական գիտելիքները**

Ունի գործառույթների իրականացման համար անհրաժեշտ գիտելիքներ:

* 1. **Աշխատանքային ստաժ, աշխատանքային բնագավառում փորձը**

Փրկարար ծառայության ավագ և միջին խմբերի պաշտոններում ծառայողների առաջխաղացումը կատարվում է տվյալ պաշտոնում առնվազն մեկ տարի ծառայելուց հետո.

* 1. **Անհրաժեշտ Կոմպետենցիաներ**

**Ընդհանրական կոմպետենցիաներ՝**

1. Ծրագրերի մշակում:
2. Խնդրի լուծում:
3. Հաշվետվությունների մշակում:
4. Տեղեկատվության հավաքագրում, վերլուծություն:
5. Բարեվարքություն:

**Ընտրանքային կոմպետենցիաներ՝**

1. Բանակցությունների վարում:
2. Փոփոխությունների կառավարում:
3. Ժամանակի կառավարում:
4. Փաստաթղթերի նախապատրաստում:
5. **Կազմակերպական շրջանակը**
   1. **Աշխատանքի կազմակերպման և ղեկավարման պատասխանատվությունը**

Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության անմիջական արդյունքի համար։

**4․2․ Որոշումներ կայացնելու լիազորությունները**

Կայացնում է որոշումներ աշխատանքների իրականացման բնույթով պայմանավորված՝ մասնագիտական եզրակացությունների տրամադրման և ՀՀ օրենսդրությամբ նախատեսված դեպքերում իրավունքների տրամադրման և դիմումների քննարկման շրջանակներում:

**4.3. Գործունեության ազդեցությունը**

Ունի տվյալ մարմնի նպատակների և խնդիրների իրականացման համար մասնագիտական գործունեության գերատեսչական ազդեցություն:

* 1. **Շփումները և ներկայացուցչությունը**

Իր իրավասությունների շրջանակներում շփվում և որպես ներկայացուցիչ հանդես է գալիս տվյալ մարմնի ներսում այլ կառուցվածքային ստորաբաժանումների, այլ մարմինների ներկայացուցիչների հետ, հանդես է գալիս պետական մարմինների և միջազգային կազմակերպությունների ներկայացուցիչների մասնակցությամբ ձևավորված աշխատանքային խմբերում:

* 1. **Խնդիրների բարդությունը և դրանց լուծումը**

Իր լիազորությունների շրջանակներում բացահայտում է մասնագիտական խնդիրներ և այդ խնդիրներին տալիս է մասնագիտական լուծումներ և մասնակցում է կառուցվածքային ստորաբաժանման առջև դրված խնդիրների լուծմանը:

1. **Փրկարար ծառայության կոչումները.**

Փրկարար ծառայողին օրենքով սահմանված կարգով շնորհվում է փրկարարական ծառայության մայորի կոչում: